钦定古今图书集成/理学汇编/字学典/第088卷 > 盛熙明法书考 > 《论书》
## 钦定古今图书集成/理学汇编/字学典/第088卷 > 盛熙明法书考 > 《论书》

夫书者，心之迹也。故有诸中而形诸外，得于心而应
于手。然挥运之妙，必由神悟，而操执之要，尤为先务
也。每观古人遗墨存世，点画精妙，振动若生，盖其功
用有自来矣。世传卫夫人之《笔阵图》、王逸少之《永字
八法》，犹可考也。舍此而欲求全美于成体之后，固亦
难矣。

点画既工，而后能结体。然布置有疏密，骨格有肥瘠，
不可不察也。

翰墨之妙，通于神明，故必积学累功，心手相忘。当其
挥运之际，自有成书于胸中，乃能精神融会，悉寓于
书。或迟或速，动合规矩，变化无常，而风神超逸。是非
高明之资，孰克然耶！

王右军过江观览名刻，叹“学《卫夫人书》，徒费岁月。故
学书者以当知所宗尚，乃能知所用力。至于临摹之
功，丹墨之妙，皆宜精究也。”